Marţi, 25 Iulie 2017 (15:54:24)

Direcția de Sănătate Publică (DSP) Suceava va solicita marți, 25 iulie, Colegiului Medicilor Dentiști Suceava și Colegiul Medicilor Dentiști din România ridicarea dreptului de liberă practică a medicului stomatolog Cristian Mircea Pușcașu, din cauza pozițiilor sale exprimate în mod public împotriva vaccinării copiilor.

Directorul adjunct al instituției, medicul Cătălina Zorescu, a declarat că mai are cunoștință de cel puțin încă un medic din Suceava care se declară public împotriva vaccinării. Până la această oră, dr. Mircea Pușcașu nu a putut fi contactat de reporterii Monitorul de Suceava.